CELEX: 62017TN0281
Language: lt
Date: 2017-05-10 00:00:00
Title: Byla T-281/17: 2017 m. gegužės 10 d. pareikštas ieškinys byloje European Dynamics Luxembourg ir Evropaïki Dynamiki/Europos Komisija

14.8.2017   
            
            
               LT
            
            
               Europos Sąjungos oficialusis leidinys
            
            
               C 269/27
            
         2017 m. gegužės 10 d. pareikštas ieškinys byloje European Dynamics Luxembourg ir Evropaïki Dynamiki/Europos Komisija
   
   (Byla T-281/17)
   (2017/C 269/39)
   Proceso kalba: anglų
   
      Šalys
   
   
      Ieškovės: European Dynamics Luxembourg SA (Liuksemburgas, Liuksemburgas), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atėnai, Graikija), atstovaujamos advokatų M. Sfyri ir C-N. Dede
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               panaikinti atsakovės sprendimą sudaryti sutartį, kuris susijęs su riboto konkurso procedūros 2 etapu (nuoroda EuropeAid/138143/DH/SER/AL) ir apie kurį ieškovėms pranešta atsakovės 2017 m. kovo 6 d. raštu, kuriame nurodyta, kad ieškovių pasiūlymas nelaimėjo ir sutartis sudaroma su kitu konkurso dalyviu;
            
         
               —
            
            
               priteisti ieškovėms 240 000 EUR (du šimtai keturiasdešimt tūkstančių eurų) kompensaciją iš atsakovės už praradus galimybę sudaryti sutartį patirtą žalą;
            
         
               —
            
            
               priteisti ieškovėms 40 000 EUR (keturiasdešimt tūkstančių eurų) baudinių nuostolių iš atsakovės;
            
         
               —
            
            
               priteisti iš atsakovės ieškovių patirtas teisinių paslaugų ir kitas išlaidas, susijusias su šiuo ieškiniu, net jei jis būtų atmestas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi trimis pagrindais.
   
               1.
            
            
               Pirmasis ieškinio pagrindas susijęs su tuo, kad atsakovė pažeidė ES viešųjų pirkimų teisę, skaidrumo ir vienodo požiūrio principus ir Finansinio reglamento nuostatas, nes nepranešė ieškovėms apie sprendimą sudaryti sutartį tuo pat metu, kai pranešė apie jį kitiems konkurso dalyviams, ir nesilaikė atidėjimo termino. Ieškovės teigia, kad atsakovė pažeidė gero administravimo principą, nes suvaržė ieškovių teisę į veiksmingą teisinę gynybą dėl ginčijamo sprendimo.
            
         
               2.
            
            
               Antrasis ieškinio pagrindas susijęs su tuo, kad atsakovė pakeitė pirkimo specifikacijas likus kelioms dienoms iki pasiūlymų pateikimo termino pabaigos, nustatydama naujas sąlygas. Taip ieškovė pažeidė Finansinio reglamento 112 straipsnį, nes pirkimo dokumentų pakeitimai padaryti bendraujant per viešųjų pirkimų procedūrą, konkrečiau teikiant paaiškinimus konkurso dalyviams.
            
         
               3.
            
            
               Trečiasis ieškinio pagrindas susijęs su tuo, kad atsakovė padarė kelias akivaizdžias vertinimo klaidas, kurios matomos ieškovėms pateiktose vertinimo ataskaitos ištraukose, ir pasiūlymų vertinimo etape įvedė naują ir nežinomą kriterijų.